Kaleva (sanomalehti)
Kaleva on Oulussa ilmestyvä sitoutumaton sanomalehti. Toimittaja Juho Raappanan vuonna 1899 perustama Kaleva on nykyisin Suomen neljänneksi suurin seitsenpäiväinen sanomalehti.
Kalevaa julkaisee Kaleva Oy, jonka suurimmat osakkeenomistajat ovat yksityishenkilöitä. Vuonna 2008 silloisen Kaleva Kustannus Oy:n toimitusjohtaja oli Jukka Haapalainen ja sanomalehti Kalevan päätoimittaja Risto Uimonen. Uimonen jäi eläkkeelle vuodenvaihteessa 2009[1] ja uutena päätoimittajana aloitti maaliskuussa 2009 Markku Mantila.[2] Mantilan siirtyessä valtioneuvoston viestintäjohtajaksi marraskuussa 2014 uudeksi päätoimittajaksi tuli Kyösti Karvonen. Aiemmilta vuosilta näkyviä, pitkäaikaisia päätoimittajia ovat olleet sodanjälkeisenä aikana Valde Näsi ja Oulun kasvun vuosikymmeninä 1970-luvulta vuosituhannen vaihteeseen Teuvo Mällinen.
Kalevan toimitalo sijaitsee Karjasillan kaupunginosassa. Syksyllä 2012 lehden paino ja postitus muuttivat Oulun Takalaanilaan osoitteeseen Graniittitie 6, jonne Kaleva sai uuden painotalon.[3] Kaleva on ilmoittanut rakennuttavansa uuden pääkonttorinsa Karjasillan kaupunginosaan heti Ympäristötalon viereen. Rakennus on arvioitu valmistuvan vuoden 2016 loppuun mennessä ja sen kustannukset ovat n. 9 miljoonaa euroa.[4]
Toukokuussa 2014 Kaleva ilmoitti, että lehti alkaa ilmestyä tabloidikokoisena 14. helmikuuta 2015 alkaen.[5]
Pohjois-Suomessa ilmestyvät Lapin Kansa, Lounais-Lappi ja Uusi Rovaniemi siirtyivät Kalevan omistukseen huhtikuussa 2018.[6]
Juho Raappana 1899–1904 Jaakko Tervo 1904–1910 Kaarlo Sovijärvi 1910–1914 Jaakko Laurila 1914–1917 Heikki Kokko 1917–1918 Jussi Oksanen 1919–1925 Frans Keränen 1925–1928 Heikki Hyppönen 1928–1929 Jussi Oksanen 1930–1944 Valde Näsi 1945–1966 Esko Saarinen 1966–1976 Erkki Teikari 1976–1977 Teuvo Mällinen 1977–2001 Risto Uimonen 2001–2008 Markku Mantila 2009–2014 Kyösti Karvonen 2014–
Citation error, replace with{{cite book| author = Mällinen, Teuvo (toim.)| title = Kaleva 1899–1979. 80 vuotta sanomalehteä ja maailmanmenoa| location = Oulu| publisher = Kirjapaino Osakeyhtiö Kaleva| year = 1981| id = ISBN 951-9306-04-8}} Citation error, replace with{{cite book| author = Suistola, Jouni| title = Kaleva. Sata vuotta kansan kaikuja| location = Oulu| publisher = Kaleva Kustannus Oy| year = 1999| id = ISBN 951-9306-16-1}} 558 s.
Luokka:Suomalaiset sanomalehdet Kaleva Luokka:Suomalaiset verkkolehdet Luokka:Seulonnan keskeiset artikkelit